DELTA บวกเกินพื้นฐาน! โบรกฯแนะขาย มองกำไรไตรมาส 2 วูบ 13% เสี่ยงติดแคชฯต่อ
DELTA บวกเกินพื้นฐาน! โบรกฯแนะขาย มองกำไรไตรมาส 2 วูบ 13% เทียบช่วงเดียวกันของปีก่อน เสี่ยงติดแคชฯต่อ 
DELTA บวกเกินพื้นฐาน! โบรกฯแนะขาย มองกำไรไตรมาส 2 วูบ 13% เทียบช่วงเดียวกันของปีก่อน เสี่ยงติดแคชฯต่อ
15 ก.ค. 2564

ผู้สื่อข่าวรายงานว่า วันนี้(15ก.ค.64) ราคาหุ้นบริษัทเดลต้า อีเลคโทรนิคส์ (ประเทศไทย) จำกัด หรือ DELTA ณ เวลา 15.24 น. อยู่ที่ระดับ 666.00 บาท บวก 92.00 บาท หรือ 16.03% ด้วยมูลค่าซื้อขาย 5.60 พันล้านบาท คาดเก็งกำไรหลังหลุดมาตรการกำกับการซื้อขายระดับ 1 : Cash Balance เป็นวันแรก อย่างไรก็ตามราคาหุ้นปรับตัวแรงดังกล่าวหุ้นอาจเสี่ยงเข้ามาตรการกำกับการซื้ออีกครั้ง

อนึ่งก่อนหน้าตลาดหลักทรัพย์แห่งประเทศไทย (ตลท.) ประกาศให้บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ขยายเวลาเข้าข่ายมาตรการกำกับการซื้อขายระดับ 1 : Cash Balance เริ่มวันที่ 24 มิ.ย. 2564 สิ้นสุดวันที่ 14 ก.ค. 2564
ด้านบริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์(14 ก.ค.64) ว่า DELTA คาดกำไรไตรมาส 2/2564 ทรงตัว เทียบไตรมาสก่อนหน้า,ลดลง 13% เทียบช่วงเดียวกันของปีก่อน ค่อนข้างอ่อนแอ แม้รายได้คาดว่ายังเติบโตแข็งแกร่ง แต่ถูกกระทบจากฝั่งต้นทุนทั้งวัตถุดิบที่สูงขึ้น ค่าขนส่งที่แพง และอัตราการใช้กำลังการผลิตที่เต็มทำให้ต้องจ่าย OT แลกกับการส่งมอบสินค้าได้ทัน กดดัน Margin ให้ยังอยู่ในระดับต่ำกว่าปีก่อน
หากเป็นไปตามคาดกำไรครึ่งปีแรก 2564 จะคิดเป็นเพียง 36% ของประมาณการทั้งปี 2564-2565 ลงเหลือ +10% เทียบช่วงเดียวกันของปีก่อน และ +31% เทียบช่วงเดียวกันของปีก่อน แม้จะปรับใช้ราคาเป้าหมายปี 2565 ที่ 330 บาท ราคาหุ้นยังเต็มมูลค่า แนะนำ “ขาย”